
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της αρ. Α3β/οικ. 14125/ 8.8.86 απόφασης αναμόρ¬ 
φωση οργανιμσού τον Νοσ/μείου Παίδων Αθηνών «ΠΑΝ. και ΑΓΑ. 

ΚΥΡΙΑΚΟΥ» (ΦΕΚ 20/Β/87)... 1 

Κανονισμός χορηγήσεως συντάξεων από τον Οργ«*νισμό Γεωργικών 
Ασφαλίσεων (ΟΓΆ). 2 


ΥΠΟΥΡΓΙΚΕ! ΑΠΟΦΑΣΕΙΣ & ΕΓΚΡΙΣΕΙΣ 

Αριθ, Α3β/14685 (1) 

Τροποποίηση της αρ. Α3β/οικ. 14125/ 8.8.86 απόφασης αναμόρφωση 

οργανιμσού του Νοσ/μείου Παίδων Αθηνών «ΠΑΝ. και ΑΓΑ. ΚΥΡΙΑ¬ 
ΚΟΥ» (ΦΕΚ 20/Β/87). 

Λ Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 1397/83 
«Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Προεδρικού Διατάγματος 87/86 «Ενιαίο πλαίσιο 
οργάνωσης των Νοσοκομείων (ΦΕΚ 32/Α/86). 

3. Την αρ. 28/88 απόφαση του Διοικητικού Συμβουλίου του Περ. Γεν. 
Νοσ. Παίδων Αθηνών «Π. και Α. Κυριάκού», αποφασίζουμε: 

"Αρθρο 1 

Η αρ. Α3β/οικ. 14125/8.8.86 (ΦΕΚ 20/Β/87) απόφαση «οιναμόρ- 
φωση του Οργανισμού του Νοσοκομείου Παίδων Αθηνών «Π. και Α. Κυριά¬ 
κού» που τροποποιήθηκε με την Α3β/11004/ 22.7.88 (ΦΕΚ 588/Β/88) 
απόφαση, συμπληρώνεται και τροποποιείται όπως στα επόμενα άρθρα. 

Άρθρο 2 

Το άρθρο 11 «αντικαθίσταται ως εξής: - 

«Άρθρο 11 

Στελέχωση Ιατρικής Υπηρεσ'κας 

Η Ιατρική Υπηρεσία στελεχώνεται: 

α) Από γιατρούς που κατέχουν θέσεις κλάδου γιατρών Ε.Σ.Τ. που αυνι- 
,στώνται σύμφωνα με τις διατάξεις του άρθρου 25 του Ν. 1397/83, στον 
κλάδο γιατρών Ε.Σ.Υ. του Υπουργείου Υγείας, Πρόνοιας και Κοινωνικών 
Ασφαλίσεων και κατανέμονται στο Νοσοκομείο αυτό. 

β) Από ειδικευόμενους γιατρούς που τοποθετούνται σε θέσεις ειδικευόμε ¬ 
νων γιατρών, που έχουν συσταθεί με οποιοδήποτε τρόπο μέχρι τη,δημο- 
σίευαη της απόφασης αυτής ή που συνιστώνται σύμφωνα με τις διατάξεις 
που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το 
έργο της Ιατρικής Υπηρεσίας των παρακάτω κατά κατηγορία κλάδων, σε 
καθένα από τους οποίους συνιστώνται οι «χντίστοιχα οριζόμενες θέσεις: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΒΙΟΧΗΜΙΚΩΝ-ΧΗΜΙΚΩΝ 

Τρεις (3) θέσεις. 

ΚΛΑΔΟΣ ΠΕ ΒΙΟΛΟΓΩΝ 


Τέσσερις (4) θέσεις 
ΚΛΑΔΟΣ ΠΕ ΨΥΧΟΛΟΓΩΝ 
Πέντε (5) θέσεις 

ΚΛΑΔΟΣ ΠΕ ΦΑΡΜΑΚΟΠΟΙΩΝ 
Οκτώ (8) θέσεις και 

δ) Από προσωπικό των παρακάτω κατά κατηγορία κλάδων, σε καθένα 
από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Τέσσερις (4) θέσεις 

Άρθρο 3 

Το άρθρο 12 αντικαθίσταται ως εξής: 

«Άρθρο 12 

Στελέχωση Νοσηλευτικής Υπηρεσίιχς 

Η Νοσηλευτική Υπηρεσία στελεχώνεται από προσωπικό των παρακάτω 
κατά κατηγορία κλάδων, σε καθένα από τους οποίους συνιστώνται οι «αντί¬ 
στοιχα οριζόμενες θέσεις: / 

Α'. ΚΑΤΗΓΟΡΙΑ ΠΕ 

ΚΛΑΔΟΣ ΠΕ Ν ΟΣΗΛΕΥΤΩΝ-ΤΡΙΩΝ 

Τριάντα (30) θέσεις 

Β’. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΝΟΣΗΛΕΥΤΩΝ-ΤΡΙΩΝ 

Διακόσιες (200) θέσεις 

Οι τριάντα (30) θέσεις του κλάδου αυτού πληρούνται κατά τον αριθμό 
που δεν πληρούνται, λόγω έλλειψης υποψηφίων, οι τριιάντα (30) θέσεις του 
κλάδου ΠΕ Νοσηλευτών-τριών. 

ΚΛΑΔΟΣ ΤΕ ΜΑΙΩΝ 
Δέκα (10) θέσεις 

ΚΛΑΔΟΣ ΤΕ ΕΠΙΣΚΕΠΤΩΝ-ΤΡΙΩΝ 

Δύο (2) θέσεις 

Γ. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 

Διακόσιες πενήντα (250) θέσεις 

Δ’. ΚΑΤΗΓΟΡΙΑ ΥΕ 

ΚΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
Εξήντα (60) θέσεις 

Ο κλάδος αυτός περιλαμβιάνει τις ειδικότητες: Νοσοκόμων, Βοηθών θα¬ 
λάμων και Μεταφορέων ασθενών. 

Το 1/2 των θέσεων του κλάδου αυτού κατιανέμεται στις ειδικότητες Νο¬ 
σοκόμων: Εννέα (9) θέσεις 

Μεταφορέων ασθενών: Έξι (6) θέσεις 
Βοηθών θαλάμων: Δέκα πέντε (15) θέσεις 

Η κατανομή των λοιπών θέσεων στις ειδικότητες γίνεται κάθε φορά με 
την απόφαση προκήρυξης αυτών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

ΕΦΗΝΙΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟΙ 


Αριθ. Φ34«/935 (2) 

Κανονισμός χορηγήσεως συντάξεων από τον Οργανισμό Γεωργικών Ασφα¬ 
λίσεων (ΟΓΑ). 

Ο ΥΠΟΥΡΓΟΣ 

' ΥΓΕΙΑΣ, ΠΡΟΝΟΙΑΣ &Α8 ΚΟΙΝΟΝ. ΑΣΦΑΛΙΣΕΩΝ 
Έχοντας υπόψη: 

1. Τις διατάξεις των άρθρων 14 & 19 του Ν. 4169/1961. 

2. Τις διατάξεις της παρ. 6 του άρθρου 4 του Ν. 4169/1961 όπως αντι- 

καταστάθηκε με την παρ. 4 του άρθρου 2 του ν.δ. 4575/1966. 1 . 

3. Τις διατάξεις της παρ. 3 του άρθρου 12 του ν.δ. 4575/1966. 

4. Τις διατάξεις, της παρ. 4 του άρθρου 4 του ν.δ. 1390/1973. 

5. Τις διατάξεις της παρ. 1 του άρθρου 4 του ν. 1140/1981. 

6. Τις διατάξεις της παρ. 1 του άρθρου 3 του ν. 1296/1982. 

7. Τις διατάξεις του ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α/1985). 

8. Την αριθ. 471/1988 απόφαση του Πρωθυπουργού και του Υπουργού 
Υγείας, Πρόνοιας & Κοινωνικών Ασφαλίσεων (ΦΕΚ 463/88}. 

9. Την Φ. 34/2477/1973 απόφαση του Υπουργού Κοινωνιχών Υπηρε¬ 
σιών «περί συμπληρώσεως, τροποποιήαεως και κωδικοποιήσεως των δια¬ 
τάξεων του Κανονισμού χορηγήσεως συντάξεων υπό του Οργανισμού Γε¬ 
ωργικών Ασφαλίσεων» (ΦΕΚ 1190/Β/1973). 

10. Την Φ. 34γ/1241/1981 απόφαση του Υπουργού Κοινωνικών 
Υπηρεσιών «περί εγκρίσεως του Κανονισμού «περί χορηγήσεως συντάξεων 
υπό του Οργανισμού Γεωργικών Ασφαλίσεων (ΟΓΑ) εις ορφανά τέκνα θα- 
νόντων ησφαλισμένών ή συνταξιούχων του εν λόγω οργανισμού» (ΦΕΚ 
267/Β/1981). 

11. Την Φ34γ/4748/1983 απόφαση του Υπουργού Κοινωνιχών 
Ασφαλίσεων «Δικαιολογητικά για τη συνταξιοδότηση ανασφαλίστων Υπε¬ 
ρηλίκων» (ΦΕΚ 47/Β/1983). 

12. Την αριθ. 276/26.9.88 απόφαση του Διοικητικού Συμβουλίου του 
ΟΓΑ, αποφασίζουμε: 

Εγκρίνουμε τον Κανονισμό «Περί χορηγήσεως συντάξεων υπό του Οργα¬ 
νισμού Γεωργικών Ασφαλίσεων» (ΟΓΑ) ο οποίος έχει ως εξής: 

Άρθρο 1 

ΕΙΣΑΓΩΓΙΚΕΣ ΔΙΑΤΑΞΕΙΣ 
Αντικείμενο του Κανονισμού 

Αντικείμενο του Κανονισμού είναι ο καθορισμός της διαδικασίας, κατά 
την οποία πραγματοποιείται η χορήγηση των συντάξεων από τον ΟΓΑ 
στους δικαιούχους. 

Άρθρο 2 

Βοηθητικά όργανα συνταξιοδότησης 

Βοηθητικά όργανα συνταξιοδότησης είναι οι ανταποκριτές του ΟΓΑ και 
οι εισηγητές και οι γραμματείς των αρμοδίων οργάνων για την απονομή 
των συντάξεων. 

Άρθρο 3 

Ανταποκριτές του ΟΓΑ ' 

Ανταποκριτές του ΟΓΑ στους δήμους και τις κοινότητες του κράτους εί¬ 
ναι τα πρόσωπα, για τα οποία προβλέπουν οι διατάξεις των παραγράφων 
12 και 13 του άρθρου 16 του ν. 4169/1961, οι οποίες προστέθηκαν με το 
άρθρο 21 του ν. 1140/1981 και τροποποιήθηκαν με το άρθρο 6 του ν. 
1393/1983, όπως κάθε φορά ισχύουν. 

ΔΙΑΔΙΚΑΣΙΑ ΚΑΙ ΟΡΓΑΝΑ ΑΠΟΝΟΜΗΣ ΣΥΝΤΑΞΕΩΝ 

Άρθρο 4 

Δικαιολογητικά συνταξιοδότησης 

1. Για τη χορήγηση σύνταξης από τον ΟΓΑ ή προσαύξησης στο ποσό της 
σύνταξης, απαιτείται η υποβολή από τον ενδιαφερόμενο σχετικής κίτησης. 

2. Η αίτηση υπογράφεται από τον ίδιο τον ενδιαφερόμενο ή το νόμιμό εκ¬ 
πρόσωπό του. 

Αν ο ενδιαφερόμενος είναι αγράμματος ή δεν γνωρίζει την ελληνική 
γραφή, η αίτηση υπογράφεται από δύο μάρτυρες της εκλογής αυτού, ενώ¬ 
πιον τού αρμόδιου ανταποκριτή του ΟΓΑ, ο οποίος βεβαιώνει και το γνήσιο 
της υπογραφής τους. ■ Λ ■ . 

3. Σε περίπτωση, που ο ενδιαφερόμενος πάσχει αποδεδειγμένα από πνευ¬ 
ματική νόσο ή σωματική αναπηρία και δεν είνάί σε θέση να υποβάλει την 
αίτηση ή είναι ανήλικος, η αίτηση δύναται να υποβληθεί και από συγγενικό 
του πρόσωπο. 

4. Η αίτηση παραδίδεται στον κατά το άρθρο 3 του Κανονισμού αυτού, 
ανταποκριτή του Ο.Γ.Α του δήμου ή της κοινότητας της κατοικίας του εν¬ 
διαφερόμενον. Ο συνταξιούχος υποβάλλει την αίτηση για τη χορήγηση προ¬ 


σαύξησης στο ποσό της σύνταξής του, στον Ανταποκριτή του ΟΓΑ του δή¬ 
μου ή της κοινότητας που λαμβάνει τη σύνταξή του. Ο ανταποκριτής κατα¬ 
χωρίζει την αίτηση στο βιβλίο πρωτοκόλλου του ΟΓΑ το οποίο τηρείται σε 
κάθε δήμο και κοινότητα. 

5. Με την αίτηση γι« συνταξιοδότηση ή προσαύξηση στο ποσό της σύντα¬ 
ξης, πρέπει απαραιτήτως να υποβάλλονται και τα δικαιολογητικά, τα οποία 
ορίζονται, κατά περίπτωση, υπό τις σχετικές διατάξεις, όπως ισχύουν κάθε 
φορά. 

Ειδικά για τη συνωςιοδότηση λόγω αναπηρίας και τη χορήγηση προ¬ 
σαύξησης στο ποσό της ςΰνταξης, κατ’ αρχάς απαιτείται η υποβολή της αί¬ 
τησης και της ιατρικής βεβαίωσης, για την κατάσταση της υγείας του εν¬ 
διαφερομένου. 

Τα λοιπά απαραίτητα δικαιολογητικά υποβάλλονται, αφού ο ενδιαφερό¬ 
μενος κριθεί από την -αρμόδια υγειονομική επιτροπή, ανάπηρος κατά την έν¬ 
νοια του νόμου. 

6. Προχειμένου.γ'.·:' ■.ητή.'ί.,- που υποβάλλονται για χορήγηση σύνταξης, 
σύμφωνα με τις διατάζ».»/; ιων κανονισμών της ΕΟΚ ή τις διατάξεις των δι¬ 
μερών συμβάσεων κοινωνικής ασφάλειας, θα υποβάλλονται στον ανταπο¬ 
κριτή του ΟΓΑ, μαζί μ« την αίτηση, όλα τα προβλεπόμενα κατά περίπτωση 
δικαιολογητικά και επιπλέον οποιοδήποτε έγγραφο στοιχείο του αρμόδιου 
αλλοδαπού φορέα, οκά το οκοίο να αποδεικνϋεται η ασφάλιση ή η συνταξιο- 
δότηση. 

Άρθρο 5 

Έλεγχος και υποβολή δικαιολογητικών στον ΟΓΑ 

1. Αμέσως μετά την κατάθεση της αίτησης για την οποία προβλέπουν οι 
διατάξεις του προηγούμενου άρθρου, ο ανταποκριτής εξετάζει, αν αυτή έχει 
συμπληρωθεί ορθώς και αν συνοδεύεται από όλα τα προβλεπόμενα δικκιο- 
λογητικά. Εάν διαπιστώσει ελλείψεις, καλεί τον ενδιαφερόμενο, ενυπόγρα¬ 
φους, να προσκομίσει, μέσα σε εύλογη προθεσμία, η οποία δεν δύναται να εί¬ 
ναι μεγαλύτερη του εξαμήνου, τα δικαιολογητικά, που δεν προσκόμισε με 
την αίτησή του ή να συμπληρώσει τα στοιχεία, που παράλειψε να αναφέρει 
στα δικαιολογητικά τα οποία υπέβαλε. 

Ο ανταποκριτής δύναται χαι αυτεπαγγέλτως να ζητήσει από τις αρμό¬ 
διες δημόσιες, δημοτικές ή άλλες αρχές, οι οποίες υποχρεούνται σε απά¬ 
ντηση, κάθε πληροφορία χρήσιμη για τη συμπλήρωση των στοιχείων του 
φακέλου. 

2. Οι αιτήσεις μαζί με όλα τα απαραίτητα, κατά περίπτωση δικαιολογη- 
τικά, συμπληρωμένα ορθώς, αποστέλλονται στη διοίκηση του ΟΓΑ, με 
απόδειξη. 

3. Εξαιρετικά ο ανταποκριτής αποστέλλει τις αιτήσεις στη διοίκηση του 
ΟΓΑ καίτοι δεν έχουν υποβληθεί όλα τα προβλεπόμενα δικαιολογητικά ή 
δεν έχουν αυτά συμπληρωθεί πλήρως, αν έχει παρέλθει εξάμηνο από τότε 
που ο ενδιαφερόμενος ειδοποιήθηκε ενυπογράφως να συμπληρώσει το φά¬ 
κελό του, χωρίς να πράξει αυτό. 

Στην περίπτωση αυτή ο ανταποκριτής αναφέρει σχετικά στο έγγραφο με 
το οποίο αποστέλλει τα δικαιολογητικά στη διοίκηση του ΟΓΑ. 

, Άρθρο 6 

Όργανο απονομής συντάξεων πρώτου βαθμού 

1. Οι συντάξεις και οι προσαυξήσεις στο ποσό της σύνταξης, οι οποίες χο¬ 
ρηγούνται από τον ΟΓΑ απονέμονται με απόφαση του αρμόδιου οργάνου, 
με την οποία βεβαιώνεται η ύπαρξη των προϋποθέσεων του νόμου. 

2. Αρμόδιο για την έκδοση της απόφασης αυτής όργανο πρώτου βαθμού 
είναι οι καθ’ ύλην αρμόδιοι προϊστάμενοι των τμημάτων του κλάδου συντά¬ 
ξεων της διοίκησης του ΟΓΑ. Στην περίπτωση, κατά την οποία υπάρχουν 
αμφιβολίες, για το αν ο ενδιαφερόμενος δικαιούται ή μη σύνταξης, το αρμό¬ 
διο κατά την παράγραφο αυτή όργανο πρώτου βαθμού, θέτει την υπόθεση 
ενώπιον του προϊσταμένου του κλάδου συντάξεων, προκειμένου η σχετική 
εγκριτική ή απορριπτική απόφαση να εκδοθεί απ’ αυτόν. 

3. Προκειμένου περί απονομής σύνταξης, σύμφωνα με τους κανονισμούς 
της ΕΟΚ και τις διατάξεις των διμερών συμβάσεων κοινωνικής ασφάλειας, 
ανάλογες αρμοδιότητες με αυτές της προηγούμενης παραγράφου έχουν ο 
προϊστάμενος του τμήματος ή οι προϊστάμενοι των τμημάτων ΕΟΚ - διε¬ 
θνών σχέσεων και ο προϊστάμενος της υπηρεσίας δημοσίων και διεθνών 
σχέσεων της διοίκησης του ΟΓΑ. 

Όπου στον παρόντα κανονισμό αναφέρονται αρμοδιότητες του προϊστα¬ 
μένου του κλάδου συντάξεων, ανάλογες αρμοδιότητες έχει, προκειμένου για 
συνταξιοδοτικές υποθέσεις, που εξετάζονται, σύμφωνα με τους Κανονισμούς 
της ΕΟΚ ή τις διμερείς συμβάσεις κοινωνικής ασφάλειας, ο προϊστάμενος 
της υπηρεσίας δημοσίων και διεθνών σχέσεων της διοίκησης του ΟΓΑ. 

Άρθρο 7 

Εξέταση των δικαιολογητικών - έκδοση αποφάσεων 

1. Το, κατά το άρθρο 6 του Κανονισμού αυτού, αρμόδιο όργανο για την 
απονομή των συντάξεων, εξετάζει την αίτηση, η οποία υποβλήθηκε και τα 

δικαιολογητικά, που ουνοδεύουν αυτή. Αν διαπιστώσει, ότι η αίτηση και τα 
δικαιολογητικά δεν έχουν συμπληρωθεί ορθώς ή ότι λείπουν ορισμένα δι- 
καιολογητικά ή ότι δημιουργούνται, κοιτά την ελεύθερη κρίση του αμφιβο¬ 
λίες για την αλήθεια των βεβαιουμένων στα υποβληθέντα δικαιολογητικά, 
δύναται να ζητήσει από τον ίδιο τον ενδιαφερόμενο τα δικαιολογητικά, τα 
οποία λείπουν ή κάθε άλλο στοιχείο ως και από τις αρμόδιες δημόσιες, δη¬ 
μοτικές ή άλλες αρχές οι οποίες υποχρεούνται σε απάντηση, κάθε πληροφο¬ 
ρία χρήσιμη για τη συμπλήρωση ή επαλήθευση των στοιχείων του φακέλ- 
λου ή την άρση των αμφιβολιών και οιντιφάσεων. Οι αιτήσεις για τη χορή¬ 
γηση των συντάξεων αναπηρίας ή των επιδομάτων απόλυτης αναπηρίας 
και τυφλότητας, εφόσον έχουν συμπληρωθεί ορθώς, συνοδεύονται από τη 
σχετική ιατρική βεβαίωση και δεν συντρέχει περίπτωση εφαρμογής των 
διατάξεων του δευτέρου εδαφίου της παραγράφου 6 του άρθρου 8 του προε¬ 
δρικού διατάγματος 334/1988, αποστέλλονται στις αρμόδιες υγειονομικές 
επιτροπές για την εξέταση των αιτούντων απ’ αυτές και τον προσδιορισμό 
της ανικανότητάς τους, 

2. Όταν συμπληρωθεί πλήρως ο συνταξιοδοτικός φάκελος, σύμφωνα με 
όσα αναφέρόνται στην προηγούμενη παράγραφο, στην περίπτωση δε που 
απαιτείται και απόφαση υγειονομικής επιτροπής έχει ληφθεί τέτοια από¬ 
φαση και υπάρχει στο φάκελο, το αρμόδιο για την απονομή των συντάξεων 
όργανο πρώτου βαθμού εκτιμά ελεύθερα τα νομικά και πραγματικά περι¬ 
στατικά, δύναται δε να λάβει υπόψη του κάθε έγγραφο στοιχείο, δεσμεύεται 
δε μόνο από εκείνα που υποβλήθηκαν για την απόδειξη της ηλικίας και των 
αποφάσεων των αρμοδίων, κοιτά τον κανονισμό αυτό, υγειονομικών επιτρο¬ 
πών, και τελικά εκδίδει εγκριτική ή απορριπτική απόφαση. 

3. Η απόφαση, η οποία εκδίδεται, υπογράφεται από το αρμόδιο για την 
απονομή των συντάξεων όργανο πρώτου βαθμού, πρέπει δε να αναφέρόνται 
σ’ αυτή τα στοιχεία ταυτότητας του αιτούντα, η ακριβής χρονολογία και ο 
τόπος της έκδοσης της απόφασης, ο αύξων αριθμός αυτής και στη μεν 
εγκριτική το μηνιαίο ποσό της σύνταξης και η χρονολογία έναρξης της συ- 
νταξιοδότησης, στη δε απορριπτική τα έγγραφα στοιχεία, τα οποία λήφθη- 
καν υπόψη και η αιτιολογία της απόρριψης της αίτησης για συνταξιοδό- 
τηση. 

4. Αντίγραφο της απορριπτικής απόφασης κοινοποιείται στον ενδιαφερό¬ 
μενο, σύμφωνα με τα οριζόμενα στον κανονισμό αυτό για την επίδοση εγ¬ 
γράφων στοιχείων. 

5. Αν το αρμόδιο για την απονομή των συντάξεων όργανο πρώτου βαθ¬ 
μού ζητήσει από τον ενδιαφερόμενο τα δικαιολογητικά, τα οποία λείπουν ή 
άλλη πληροφορία χρήσιμη για τη συμπλήρωση του φακέλου, τότε θέτει σ’ 
αυτόν εξάμηνη προθεσμία για την προσκόμιση των στοιχείων που ζητού¬ 
νται. 

Αν παρέλθει άπρακτη η εξάμηνη προθεσμία, η αίτηση για την απονομή 
της σύνταξης απορρίπτεται. 

Επίσης η αίτηση για την απονομή σύνταξης απορρίπτεται και στην περί¬ 
πτωση, για την οποία προβλέπουν οι διατάξεις της παραγράφου 3 του άρ- 
θρου'5 του κανονισμού αυτού, χωρίς να απαιτείται οποιαδήποτε άλλη ενέρ¬ 
γεια. 

Τέλος, η αίτηση για την απονομή της σύνταξης απορρίπτεται: α) αν συ¬ 
ντρέχει περίπτωση εφαρμογής των διατάξεων του δευτέρου εδαφίου της πα¬ 
ραγράφου 6 του άρθρου 8 του προεδρικού διατάγματος 334/1988, όπως 
ισχύουν κάθε φορά, β) αν ο ενδιαφερόμενος απεβίωσε πριν εξετασθεί από την 
αρμόδια, κατά τον κοινονισμό αυτό, υγειονομική επιτροπή και οι κληρονόμοι 
του δεν υποβάλουν σχετική αίτηση εντός τριμήνου από το θάνατό του και γ) 
αν, σε περίπτωση υποβολής αίτησης για συνταξιοδότηοη λόγω αναπηρΐοις ή 
χορήγηση προσαύξησης στο ποσό της σύνταξης, λόγω απόλυτης αναπηρΐοις 
ή τυφλότητας, ο αϊτών δεν προσήλθε για εξέταση στην υγειονομική επι¬ 
τροπή καίτοι προσκλήθηκε δύο φορές ή δεν εκτέλεσε, μέσα σε ένα εξάμηνο, 
τις οδηγείς και εντολές της υγειονομικής επιτροπής και επιστράφηκε ο φά¬ 
κελος από την υγειονομική επιτροπή. 

ΕΝΔΙΚΑ ΜΕΣΑ 
Άρθρο 8 ■ 

Ένσταση 

1. Κοιτά της απόφασής του, κατά το άρθρο 6 του κανονιού,;;;: αυτού, αρ¬ 
μόδιου οργάνου για την απονομή των συντάξεων, επιτρέπεται η άηκηση έν¬ 
στασης από τον ενδιαφερόμενο ενώπιον του προέδρου πρωτοδικών του πρω-' 
τοδικείου, ατο οποίο υπάγεται ο δήμος ή η κοινότητα, όπου υποβλήθηκε η 
αίτηση για τη χορήγηση της σύνταξης από τον ΟΓΑ, 

2. Η ένσταση ασκείται εντός προθεσμίας τριών μηνών από της χρονολο¬ 
γίας κοινοποίησης στον ενδιαφερόμενο του αντιγράφου της απόφασής του, 
κοιτά το άρθρο 6 του κανονισμού αυτού, οργάνου για την απονομή των συ¬ 
ντάξεων. 

3. Η ένσταση αποστέλλεται ή κατατίθεται στη διοίκηση του ΟΓΑ ή στον 
αρμόδιο ανταποκριτή. 

Αν η ένσταση κατατεθεί ή αποσταλεί στον οινταποκριτή, αυτός την κατα¬ 
χωρίζει την ημέρα της παραλαβής στο πρωτόκολλο του ΟΓΑ, το οποίο τη¬ 


ρείται ατο δήμο ή την κοινότητά του και στη συνέχεια τη διαβιβάζει, το τα¬ 
χύτερο, στη διοίκηση του ΟΓΑ. 

4. Στη διοίκηση του ΟΓΑ οι ενστάσεις καταχωρίζονται σε ειδικό βιβλίο 
και αποστέλλονται με τους σχετικούς συνταξιοδότικοΰς φακέλους στους 
γραμματείς των αρμοδίων προέδρων πρωτοδικών. 

5. Ως γραμματέας ορίζεται από τον πρόεδρο πρωτοδικών υπάλληλος του 
πρωτοδικείου. 

6. Οι αποφάσεις τουαρμοδίου οργάνου πρώτου βαθμού για την απονομή 
των συντάξεων, κατά το μέρος που αφορούν στην περί αναπηρίας κρίση των 
αρμοδίων υγειονομικών επιτροπών, δεν προσβάλλονται με ένσταση. 

Ένσταση με την οποία προσβάλλεται η περί αναπηρίας'κρίση των αρμο¬ 
δίων, υγειονομικών επιτροπών είναι απαράδεκτη. Το απαράδεκτο κρίνεται 
με πράξη του προϊσταμένου του κλάδου συντάξεων της διοίκησης του ΟΓΑ. 

Άρθρο 9 

Προδικασία εκδίκασης ενστάσεων 

1. Ο γραμματέας του προέδρου πρωτοδικών θέτει τις υποθέσεις, μετά 
από προηγούμενη μελέτη των σχετικών φακέλο>ν, υπόψη του προέδρου 
πρωτοδικών, ο οποίος ορίζει ημέρα εκδίκασης των ενστάσεων. 

2. Τια την ημέρα της εκδίκασης των ενστάσεων λαμβάνουν γνώση οι εν¬ 
διαφερόμενοι πριν από δέκα (10) τουλάχιστον ημέρες, είτε με ειδική πρό¬ 
σκληση, η οποία επιδίδεται σ’ αυτούς από τον αρμόδιο ανταποκριτή, σύμ¬ 
φωνα με τα οριζόμενα στον κανονισμό αυτό για την επίδοση εγγράφων στοι¬ 
χείων. 

3. Κατά την εκδίκαση της ένστασης δύναται να παραστεί ο ενιστάμενος 
με ή χωρίς πληρεξούσιο δικηγόρο ή με εξουσιοδοτημένο για το σκοπό αυτό 
πρόσωπο. 

. 4. Η εκδίκαση των ενστάσεων γίνεται στην έδρα του πρωτοδικείου και 
στην αίθουσα συνεδριάσεων αυτού. 

Άρθρο 10 

Εκδίκαση ενστάσεων - αρμόδια όργανα · 

- δευτέρου βαθμού 

1. Τις ενστάσεις εκδικάζει ως όργανο δευτέρου βαθμού ο πρόεδρος πρω¬ 
τοδικών ή πρωτόδικης, ο οποίος ορίζεται απ’ αυτόν. 

2. Χρέη γραμματέα κατά την εκδίκαση των ενστάσεων εκτελεί ο γραμ¬ 
ματέας, για τον οποίο προβλέπουν οι διατάξεις της παραγράφου 5 του άρ¬ 
θρου 8 του κανονισμού αυτού. 

Με απόφαση του διοικητή του ΟΓΑ δύναται να ορίζονται εισηγητές των 
προέδρων πρωτοδικών, είτε γενικά για όλη την επικράτεια, είτε για ορισμέ¬ 
νες περιοχές, υπάλληλοι του ΟΓΑ. 

Η εκδίκαση των ενστάσεων δεν κωλύεται από το λόγο, ότι δεν έχει ορι- 
σθεί εισηγητής. 

3. Την ημέρα που έχει ορισθεί για την εκδίκαση των ενστάσεων, ο πρόε¬ 
δρος πρωτοδικών ή ο πρωτόδικης, ο οποίος έχει ορισθεί απ’ αυτόν, εξετάζει 
τις υποθέσεις σε δημόσια συνεδρίαση, κατά τη σειρά του εκθέματος. 

4. Μετά την εξέταση των δικαιολογητικών ο δικάζων καλεί τον ενιστά- 
μενο, αν παρίσταται ο ίδιος, να επιβεβαιώσει το περιεχόμενο της δήλωσής 
του. Δύναται όμως ο δικάζων, κατά την κρίση του, να προβεί στην εξέταση 
της υπόθεσης και χωρίς την εμφάνιση του ενδιαφερομένου. 

. 5. Αν κατά την κρίση του δικάζοντος, παραμένουν αμφιβολίες για την 
ύπαρξη των προϋποθέσεων προς αναγνώριση δικαιώματος σύνταξης, ανα¬ 
βάλλει την έκδοση απόφασής και διατάσσει την προσκόμιση των δικαιολο- 
γητικών τα οποία λείπουν, εντός ορισμένου χρόνου ή καλεί μάρτυρες ή τον 
ενιστάμενο για την παροχή πληροφοριών. 

6. Αν η προθεσμία, η οποία τέθηκε από τον δικάζσντα στον ενδιαφερό¬ 
μενο για να προσκομίσει τα δικαιολογητικά που λείπουν ή να συμπληρώσει 
αυτά που υπήρχαν στο φάκελο, πέρασε άπραχτη, η υπόθεση εκδικάζεται εκ 
νέου και εκδίδεται απόφαση, αφού εξετασθεί, ότι έχει κληθεί ο ενιστάμενος, 
σύμφωνα μ® τα προβλεπόμενα στην παράγραφο 2 του άρθρου 9 του κανονι¬ 
σμού αυτού. 

7. Ο δικάζων εκτιμά ελεύθερα τα πραγματικά και νομικά περιστατικά, 
χωρίς να δεσμεύεται από οποιοδήποτε τύπο, δυνάμενος για την ανεύρεση 
της απόλυτης αλήθειας να καλέσει οποιοδήποτε για τη λήψη πληροφοριών, 
να επιβάλει όρκο στον ενιστάμενο ή να εξετάσει ενόρκως μάρτυρες, να προ- 
καλέσει ιατρικές γνωματεύσεις, να ζητήσει πληροφορίες από κάθε αρχή και 
να λάβει υπόψη του οποιοδήποτε έγγραφο στοιχείο, χωρίς να δεσμεύεται 
από τα υποβληθέντα έγγραφα ούτε και από τις ένορκες καταθέσεις, οι 
οποίες δεν αποτελούν τυπική απόδειξη, εκτός των εγγράφων εκείνων, που 
υποβλήθηκαν για την απόδειξη της ηλικίας και των αποφάσεων των αρμο¬ 
δίων, κατά τον κανονισμό «υτό, υγειονομικών επιτροπών. 

8. Κατά τη συζήτηση των υποθέσεων τηρούνται από το γραμματέα περι- 
ληπτίκώς πρακτικά. 

9. Αν κατά την εκδίκαση των ενστάσεων παρίσταται εισηγητής, αυτός 
πριν από την έναρξη της αποδεικτικής διασιχασίας, ζητά το λόγο από το δι- 

κάζοντα και αναπτύσσει προφορικά την εισήγησή του, για την εκδικαζόμενη 
υπόθεση. 

Άρθρο 11 
Έκδοση απόφασης 

1. Η απόφαση, η οποία εκδίδεται, υπογράφεται από το δικάζοντα και το 
γραμματέα πρέπει δε να αναφέρονται σ’ αυτήν τα στοιχεία ταυτότητας του 
ενισταμένου, η ακριβής χρονολογία και ο τόπος της έκδοσης της απόφασης, 
ο αύξων αριθμός αυτής, ο αριθμός και η χρονολογία της προσβαλλομένης 
απόφασης, και στη μεν εγκριτική το μηνιαίο ποσό της σύνταξης και η χρο¬ 
νολογία έναρξης της συνταξιοδότησης, στη δε απορριπτική τα στοιχεία τα 
οποία λήφθηκαν υπόψη και η αιτιολογία της απόρριψης της ένστασης. 

2. Οι αποφάσεις καταχωρίζονται από το γραμματέα στο ειδικό βιβλίο 
αποφάσεων συνταξιοδότησης από τον ΟΓΑ, το οποίο τηρείται στο πρωτοδι¬ 
κείο. Τα πρωτότυπα των αποφάσεων φυλάσσονται σε ειδικό αρχείο, το 
οποίο τηρείται από το γραμματέα, στο πρωτοδικείο. 

3. Όλα τα δικαιολογητικά του φακέλου με τρία ακριβή αντίγραφα της 
απόφασης επιστρέφονται στη διοίκηση του ΟΓΑ. 

4. Αντίγραφο της απορριπτικής απόφασης του προέδρου πρωτοδικών 
κοινοποιείται στον ενιστάμενο, σύμφωνα με τα οριζόμενα στον κανονισμό 
αυτό για την επίδοση εγγράφων στοιχείων. 

Άρθρο 12. 

Έφεση - αρμόδια όργανα εκδίκασης εφέσεων. 

1. Κατά της απόφασής του, κατά το άρθρο 10 του κανονισμού αυτού, ορ¬ 
γάνου, επιτρέπεται η άσκηση έφεσης, από τον ενδιαφερόμενο ή το διοικητή 
του ΟΓΑ. 

2. Η έφεση ασκείται από μεν τον ενδιαφερόμενο εντός προθεσμίας τριών 
μηνών από τη χρονολογία που κοινοποιήθηκε σ’ αυτόν η απόφαση του δευ¬ 
τεροβαθμίου οργάνου, από δε το διοικητή του ΟΓΑ εντός τριών μηνών από 
τη χρονολογία που περιήλθε η απόφαση του δευτεροβάθμιου οργάνου στη 
διοίκηση του ΟΓΑ. 

3ι Τις εφέσεις εκδικάζουν στη διοίκηση του ΟΓΑ μονομελή όργανα, τα 
οποία ορίζονται με απόφαση του διοικητικού συμβουλίου του ΟΓΆ, από 
ανώτατους ή ανώτερους δικαστικούς λειτουργούς, εν ενεργεία ή συνταξιού¬ 
χους ή από συμβούλους ή παρέδρους διοικήσεως. 

Οι εν ενεργεία δικαστικοί λειτουργοί ορίζονται κατά τη σχετική γι’ αυ¬ 
τούς νόμιμη διαδικασία. 

4. Στα, κατά την προηγούμενη παράγραφο, μονομελή όργανα εισηγού- 
νται υπάλληλοι του ΟΓΑ, οι οποίοι ορίζονται από το διοικητή, χρέη δε 
γραμματέα εκτελούν υπάλληλοι του οργανισμού αυτού, που ορίζονται επί¬ 
σης από το διοικητή. 

5. Οι διατάξεις των άρθρων 8 παράγραφοι 3, 4 και 6, 9 παράγραφοι 2 
και 3, 10 παράγραφοι 4, 5,6, 7, 8 και 9 και 11 παράγραφοι 1 και 4 εφαρ¬ 
μόζονται ανάλογα και στις περιπτώσεις του άρθρου αυτού. 

Άρθρο 13. 

Διόρθωση αποφάσεων συνταξιοδότησης. 

1. Απόφασή, με την οποία αναγνωρίζεται δικαίωμα σε σύνταξη, δύναται 
να διορθώνεται ή συμπληρώνεται με αιτιολογημένη απόφαση του προϊστα¬ 
μένου του κλάδου συντάξεων της διοίκησης του ΟΓΑ, μόνο ως προς το μη¬ 
νιαίο ποσό της σύνταξης και τη χρονολογία έναρξης της καταβολής της σύ¬ 
νταξης τόσον υπέρ, όσο και κατά του ενδιαφερομένου. 

Καταβληθέντα επί πλέον ποσά μέχρι τη διόρθωση της απόφασης άνευ 
δόλου του ασφαλισμένου δεν αναζητούνται. 

2. Αντίγραφο της διορθωτικής απόφασης κοινοποιείται αρμοδίως για να 
συσχετισθεί με το πρωτότυπο τηςΐαπόφασης, η οποία διορθώνεται. 

Άρθρο 14. 

Αναθεώρηση. 

1. Ο διοικητής του ΟΓΑ δύναται να ζητήσει με έγγραφό του οποτεδή¬ 
ποτε την επανεξέταση υπόθεσης για ανάκληση ή τροποποίηση της σχετικής 
απόφασης, περί απονομής σύνταξης, αν αποδεικνύεται, κατά την κρίση του, 
ότι η σύνταξη χορηγήθηκε παρά το νόμο.,Το έγγραφο για την επανεξέταση 
απευθύνεται στο όργανο που έχει εκδώσει την απόφαση. Προκειμένου για 
αποφάσεις που έχουν έκδοθεί από ειρηνοδίκη η αίτηση επανεξέτασης απευ¬ 
θύνεται στον αρμόδιο πρόεδρο πρωτοδικών. 

2. Η αίτηση γιορτήν επανεξέταση της υπόθεσης ασκείται εντός εύλογου 
χρόνου από τη γνώσή των στοιχείων, επί των οποίων δύναται να θεμελιωθεί 
αυτή. 

3. Κατά την επανεξέταση της υπόθεσης, σύμφωνα με τις διατάξεις του 


άρθρου αυτού, εφαρμόζονται ανάλογα οι διατάξεις των άρθων 9,10,11 και 
12 του κανονισμού αυτού. 

ΔΙΑΠΙΣΤΩΣΗ ΑΝΑΠΗΡΙΑΣ 

Άρθρο 15. 

Υγειονομικές επιτροπές. 

1. Αρμόδια όργανα για τη διαπίστωση της αναπηρίας και των συνεπειών 
της αναπηρίας αυτής στην άσκηση του επαγγέλματος των προσώπων που 
ζητούν σύνταξη αναπηρίας από τον ΟΓΑ, ως και τη διαπίστωση της απόλυ¬ 
της αναπηρίας και της τυφλότητας, σύμφωνα με τις διατάξεις που ισχύουν 
κάθε φορά, είναι σε πρώτο βαθμό οι πρωτοβάθμιες και σε δεύτερο βαθμό οι 
δευτεροβάθμιες υγειονομικές επιτροπές του ΙΚΑ, οι οποίες ορίζονται κάθε 
φορά με αποφάσεις του διοικητή του ιδρύματος αυτού, με τις οποίες καθορί¬ 
ζεται και η κατά τόπο αρμοδιότητα κάθε μιας από τις επιτροπές. 

Για την επανεξέταση συνταξιούχων ή προσώπων που πρόκειται να συ- 
νταξιοδοτηθούν, σύμφων... τις διατάξεις της παραγράφου 2 του άρθρου 3 
του προεδρικού διατάγρ ττ .ς 334/1988, όπως κάθε φορά ισχύουν, αρμό¬ 
διες για τη διαπίστωση της ύπαρξης ή μη, της κατά νόμο αναπηρίας, για τη 
συνέχιση ή διακοπή της συνταξιοδότησης ή της καταβολής των επιδομάτων 
της απόλυτης αναπηρίας και της τυφλότητας είναι σε πρώτο βαθμό οι ειδι¬ 
κές πρωτοβάθμιες και σε δεύτερο βαθμό οι ειδικές δευτεροβάθμιες υγειονο¬ 
μικές επιτροπές του ΙΚΑ, οι οποίες ορίζονται κάθε φορά με αποφάσεις του 
διοικητή του ιδρύματος αυτού, με τις οποίες καθορίζεται και η τοπική αρμο¬ 
διότητα κάθε μιάς από τις επιτροπές αυτές. 

2. Οι ιατροί που μετέχουν στις υγειονομικές επιτροπές ως και οι γραμμα¬ 
τείς αυτών δικαιούνται αποζημιώσεως, το ποσό της οποίας καθορίζεται 
κατά τα προβλεπόμενα στην παράγραφο 3 του άρθρου 20 του Ν. 1539/ 
1985. 

Άρθρο 16. 

Αρμοδιότητα υγειονομικών επιτροπών. 

1. Οι υγειονομικές επιτροπές διαπιστώνουν τη φύση, τα αίτια, την 
έκταση και τη διάρκεια της σωματικής ή πνευματικής πάθησης ή βλάβης, 
κρίνουν για την επίδραση αυτών από ιατρικής και ασφαλιστικής απόψεως 
επί της καθ’ όλου ανικανότητας, προκειμένου: α) περί ασφαλισμένου για την 
άσκηση του συνήθους βιοποριστικού επαγγέλματος ως και κάθε παρεμφε¬ 
ρούς και β) περί αναπήρων παιδιών ασφαλισμένων ή συνταξιούχων για την 
άσκηση βιοποριστικού επαγγέλματος και αποφαίνονται για όλα τα αναφε- 
ρόμενα στην παράγραφο 1 του άρθρου 20 του κανονισμού αυτού στοιχεία 
ως και αν οι συνταξιούχοι λόγω γήρατος, οι οποίοι παραπέμπονται για εξέ¬ 
ταση ενώπιον αυτών είναι τυφλοί. 

2. Οι υγειονομικές επιτροπές απαφαίνονται, σύμφωνα με τα οριζόμενα 
στην προηγούμενη παράγραφο, και σε περίπτωση θανάτου του ενδιαφερο¬ 
μένου, με βάση τα στοιχεία του φακέλου. 

Άρθο 17. 

Διαδικασία εξέτασης. 

1. Τα πρόσωπα, τα οποία παραπέμπονται να εξετασθούν από υγειονο¬ 
μική επιτροπή, καλούνται από το γραμματέα της επιτροπής ή τον ΟΓΑ, με 
ειδική πρόσκληση να παρουσιασθούν για εξέταση ορισμένη ημέρα και ώρα 
και σε συγκεκριμένο τόπο. Την ημερομηνία της συνεδρίασης της επιτροπής 
κανονίζει ο πρόεδρος αυτής. Οι προσκλήσεις κοινοποιούνται στους ενδιαφε¬ 
ρομένους, σύμφωνα με τα οριζόμενα στον κανονισμό αυτό για την επίδοση 
εγγράφων στοιχείων, δέκα (10) ημέρες πριν από τη χρονολογία συνεδρία¬ 
σης της επιτροπής. 

2. Αν γίνει στον ενδιαφερόμενο πρόσκληση δύο φορές να παρουσίασθεί 
για εξέταση στην υγειονομική επιτροπή και δεν προσέλθει -ή προσέλθει- 
αλλά δεν εκτελέσει μέσα σε ένα εξάμηνο τις εντολές και τις οδηγίες της 
υγειονομικής επιτροπής, ο φάκελος της υπόθεσης επιστρέφεται από την 
υγειονομική επιτροπή στη διοίκηση του ΟΓΑ. 

3. Οι υγειονομικές επιτροπές δύνανται, για την υποβοήθηση του έργου 
τους, να ζητούν από τους ενδιαφερομένους ή απο κρατικά νοσηλευτήρια ή 
ιδιωτικές κλινικές, ή οποιεσδήποτε αρχές, κάθε στοιχείο απαραίτητο για τη 
μόρφωση της κρίσης τους, επίσης να παραγγέλλουν την ενέργεια κάθε φύ- 
σεως κλινικής ή εργαστηριακής εξέτασης και να υποβάλλουν τον ενδιαφερό¬ 
μενο σε παρατήρηση, τον απαραίτητο κατά την κρίση τους χρόνο. 

Οι παρακλινικές εξετάσεις ή ιατρικές παρακολουθήσεις των ενδιαφερομέ¬ 
νων γίνονται σε νοσηλευτήρια ή εργαστήρια του ΙΚΑ ή σε θεραπευτήρια του 
δημοσίου. 

Άρθρο 18. 

Αδυναμία προσέλευσης για εξέταση. 

1. Αν ο ενδιαφερόμενος, ο οποίοες παραπέμπεται για εξέταση στην υγειο¬ 
νομική επιτροπή δεν δύναται να παρουσίασθεί σ’ αυτή παραγγέλλεται από 
την επιτροπή για την εξακρίβωση του λόγου της αδυναμίας αυτής, η εξέ¬ 
τασή του από μέλος της επιτροπής, αν είναι αυτό ευχερές, διαφορετικά η 

εξέταση ανατίθεται σε ιατρό του δημοσίου ή ΝΠΔΔ. 

2. Η υγειονομική επιτροπή δύναται να αναθέσει στον, κατά την προηγού¬ 
μενη παράγραφο, ιατρό την εξακρίβωση του λόγου της αδυναμίας της προ¬ 
σέλευσης του ενδαφερόμενου και συγχρόνως την εξέταση αυτού όσον αφορά 
στη φύση και την έκταση της πάθησης ή της σωματικής βλάβης του. Ο ια¬ 
τρός αυτός υποβάλει τη γνωμάτευσή του στην υγειονομική επιτροπή, η 
οποία με βάση και τη γνωμάτευση αυτή, αποφαίνεται οριστικά για την ανα¬ 
πηρία του ενδιαφερομένου ή για την ανάγκη νέας εξέτασης αυτού. 

3. Οι διατάξεις του άρθρου αυτού εφαρμόζεται αν η αρμόδια υγειονομική 
επιτροπή κρίνει με βάση τα στοιχεία που υπάρχουν στο φάκελο της υπόθε¬ 
σης ότι είναι αδύνατη η εμφάνιση του ενδιαφερομένου ενώπιον αυτής. 

Άρθρο 19. 

Συμπληρωματικά υγειονομικά στοιχεία. 

1. Αν η υγειονομική επιτροπή κατά την εξέταση του ενδιαφερομένου, κρί¬ 
νει απαραίτητη, για τη μόρφωση γνώμης, τη συμπλήρωση του φακέλου και 
με άλλα στοιχεία ή την ενέργεια παρακλινικών ή εργασητριακών εξετάσεων 
ή ιατρικών παρακολουθήσεων σε νοσηλευτήρια, αναβάλλει τη λήψη οριστι¬ 
κής απόφασης και δίδει εντολή στον εξεταζόμενο για την εκτέλεση των εξε¬ 
τάσεων ή την προσκόμιση των απαραιτήτων στοιχείων. 

2. Μετά την εκτέλεση από τον ενδιαφερόμενο αυτών που όρισε η υγειονο¬ 
μική επιτροπή, ορίζεται νέα ημερομηνία εξέτασης της υπόθεσης, της οποίας 
ο ενδιαφερόμενος λαμβάνει γνώση με πρόσκληση, η οποία αποστέλλεται 
σύμφωνα με τα οριζόμενα στον κανονισμό αυτό, για την επίδοση εγγράφων 
στοιχειών, αν κρίνεται απαραίτητη η εμφάνισή του στην υγειονομική επι¬ 
τροπή. 

Άρθρο 20. 

Αποφάσεις υγειονομικών επιτροπών. 

1. Οι αποφάσεις τών υγειονομικών επιτροπών πρέπει να είναι αιτιολογη¬ 
μένες και να αναφέρεται σ’ αυτές το ποσοστό της ανικανότητας για εργασία, 
σύμφωνα με όσα ορίζονται στο άρθρο 16 του κανονισμού αυτού, η χρονολο¬ 
γία επέλευσης της ανικανότητας σε ποσοστό 67%, η προβλεπόμενη διάρ¬ 
κεια της ανικανότητας αυτής, αν η ανικανότητα οφείλεται ή όχι σε ατύ¬ 
χημα, ως και αν τυχόν ο ανάπηρος σε ποσοστό 100% εφόρου ζωής βρίσκε¬ 
ται σε κατάσταση, η οποία απαιτεί συνεχή επίβλεψη, περιποίηση κάι συμπα¬ 
ράσταση άλλου προσώπου. 

Η τυχόν γνώμη της μειοψηφίας πρέπει να διατυπώνεται στην απόφαση 
λεπτομερώς. 

2. Οι αποφάσεις των υγειονομικών επιτροπών εκδίδονται εις διπλούν, 
υπογράφονται από τον πρόεδρο, τα μέλη και το γραμματέα, φέρουν αύξοντα 
αριθμό, χρονολογία έκδοσης και τον τόπο συνεδρίασης της επιτροπής, έχουν 
δε εμπιστευτικό χαρακτήρα, και απαγορεύεται η ανακοίνωσή των ιατρικών 
στοιχείων σε οποιοδήποτε τρίτο, εκτός των εξαιρέσεων, οι οποίες επιβάλλο¬ 
νται από το νόμο. 

3. Τα ένα αντίτυπο της απόφασης στέλνεται στη διοίκηση του ΟΓΑ με το 
φάκελο της υπόθεσης το άλλο δε τηρείται σε ειδικό αρχείο από το γραμμα¬ 
τέα της επιτροπής. 

4. Πέρίληψη της απόφασης της πρωτοβάθμιας υγειονομικής επιτροπής 
κοινοποιείται από τη διοίκηση του ΟΓΑ στον ενδιαφερόμενο, αν αυτός έχει, 
σύμφωνα με τα ισχύοντα κάθε φορά, δικαίωμα για την άσκηση προσφυγής 
ενώπιον της δευτεροβάθμιας υγειονομικής επιτροπής. Οι αποφάσεις της 
πρωτοβάθμιας υγειονομικής επιτροπής, με τις οποίες καθορίζεται συντά¬ 
ξιμο ποσοστό ανικανότητας και των δευτεροβάθμιων υγειονομικών επιτρο¬ 
πών, δεν κοινοποιούνται στους ενδιαφερομένους. Αυτοί λαμβάνουν γνώση 
του ποσοστού της ανικανότητάς τους με τη συνταξιοδότησή τους, ή σε περί¬ 
πτωση με συνταξιοδότησής τους, με την κοινοποίηση των απορριπτικών 
αποφάσεων των αρμοδίων για την απονομή των συντάξεων οργάνων. 

Άρθρο 21 

Προσφυγή 

1. Κατά της απόφασης της πρωτοβάθμιας υγειονομικής επιτροπής επι¬ 
τρέπεται, κατά τους περιορισμούς της παραγράφου 2 του άρθρου 8 του προ¬ 
εδρικού διατάγματος 334/1988, όπως ισχύουν κάθε φορά, η άσκηση’ προ-. 
σφυγής από τον ενδιαφερόμενο ενώπιον της δευτεροβάθμιας υγειονομικής 
επιτροπής, στην οποία υπάγεται τοπικώς η πρωτοβάθμια. 

Κατά της απόφασης της πρωτοβάθμιας υγειονομικής επιτροπής επιτρέ¬ 
πεται η άσκηση προσφυγής ενώπιον της δευτεροβάθμιας υγειονομικής επι¬ 
τροπής στην οποία υπάγεται τοπικώς η πρωτοβάθμια και από τον προϊστά¬ 
μενο του κλάδου συντάξεων της διοίκησης του ΟΓΑ. 

Για την άσκηση της προσφυγής από τον προϊστάμενο του κλάδου συντά¬ 
ξεων απαιτείται'και γνώμη του προϊστάμενου της ΙΔ’ υγειον. υπηρεσίας του 
ΟΓΑ ή του νόμιμου αναπληρωτή του. 

2. Η προσφυγή ασκείται από τον ενδιαφερόμενο εντός τριμήνου, από τότε 
που έλαβε γνώση της απόφασης της πρωτοβάθμιας υγειονομικής επιτρο¬ 
πής, από δε τον προϊστάμενο του κλάδου συντάξεων εντός τριμήνου, από 
τότε, που περιήλθε η απόφαση της πρωτοβάθμιας υγειονομικής επιτροπής 


στη διοίκηση του ΟΓΑ. Ειδικά για τις υποθέσεις που εξετάζονται σύμφωνα 
με τις διατάξεις του κανονισμού της ΕΟΚ και τις διατάξεις των διμερών 
συμβάσεων κοινωνικής ασφάλειας, η προσφυγή ασκείται από τον ενδιαφε¬ 
ρόμενο μέσα σε τρεις μήνες από τότε που έλαβε γνώση της απόφασης της 
πρωτοβάθμιας υγειονομικής επιτροπής, από δε τον προϊστάμενο της υπηρε¬ 
σίας δημ. και διεθνών σχέσεων μέσα σε τρεις μήνες από τότε, που περιήλθε 
η απόφαση της πρωτοβάθμιας υγειον. επιτροπής στη διοίκηση του ΟΓΑ. 

3. Η προσφυγή δύναται να ασκείται, ιδίως, εάν η πρωτοβάθμια υγειονο¬ 
μική επιτροπή, δεν έλαβε υπόψη πραγματικά περιστατικά, τα οποία έχουν 
ουσιώδη επιρροή στη μόρφωση γνώμης ή πλανήθηκε στην εκτίμηση των 
πραγματικών περιστατικών ή αν η επιτροπή δέχθηκε πραγματικά περιστα¬ 
τικά ως αληθή, χωρίς τη συνηθισμένη κλινική ή εργαστηριακή εξέταση ή 
έπρεπε να διατάξει και δεν διέταξε απόδειξη γι’ αυτή. 

4. Η προσφυγή αποστέλλεται ή κατατίθεται στη διοίκηση-του ΟΓΑ ή 
στον αρμόδιο ανταποκριτή του ΟΓΑ. Αν η προσφυγή κατατεθεί ή αποσταλεί 
στον ανταποκριτή, αυτός την καταχωρίζει την ημέρα της παραλαβής της 
στο πρωτόκολλο του ΟΓΑ, το οποίο τηρείται στο δήμο ή την κοινότητά του 
και στη συνέχεια τη διαβιβάζει, το ταχύτερο, στη διοίκηση του ΟΓΑ. 

5. Οι προσφυγές στη διοίκηση του 0ΓΑ συσχετίζονται με τους οικείους 
συνταξιοδοτικούς φακέλους και αποστέλλονται στους γραμματείς των αρ¬ 
μοδίων δευτεροβαθμίων υγειονομικών επιτροπών. 

6. Ως ημερομηνία άσκησης της προσφυγής από τον προϊστάμενο του 
κλάδου συντάξεων λογίζεται η χρονολογία καταχώρισής της στο πρωτό¬ 
κολλο της διοίκησης του ΟΓΑ. 

7. Αν παρέλθει άπρακτη η προθεσμία για την άσκηση προσφυγής στη 
δευτεροβάθμια υγειονομική επιτροπή, η απόφαση της πρωτοβάθμιας υγειο¬ 
νομικής επιτροπής γίνεται οριστική. 

Άρθρο 22 

Εξέταση προσωρινών αναπήρων 

1. Όσοι κρίνονται ή κρίθηκαν προσωρινά ανάπηροι και λαμβάνουν σύ¬ 
νταξη αναπηρίας μέχρι μιας ορισμένης χρονολογίας, δεν απαιτείται να υπο¬ 
βάλουν νέα αίτηση για τη συνέχιση της συνταξιοδότησής τους. 

2. Το αρμόδιο, κατά το άρθρο 6 του κανονισμού αυτού, όργανο για την 
απονομή των συντάξεων παραπέμπει αυτεπαγγέλτως, εντός του προ της 
λήξεως της αναπηρίας τους εξαμήνου, τους προσωρινούς ανάπηρους, στις 
αρμόδιες πρωτοβάθμιες υγειονομικές επιτροπές, προκειμένου να κριθεί αν 
αυτοί εξακολουθούν να φέρουν ή μη το συντάξιμο ποσοστό της (ανικανότητας 
για εργασία που ορίζουν κάθε φορά οι ισχύουσες διατάξεις. 

3. Στις υγειονομικές επιτροπές ακολουθείται η αυτή διαδικασία, η οποία 
ακολουθείται για εκείνους οι οποίοι ζητούν σύνταξη αναπηρίας για πρώτη 
φορά. 

4. Το αρμόδιο για την απονομή της σύνταξης όργανο πρώτου βαθμού, σε 
περίπτωση που ο προσωρινά ανάπηρος κριθεί από την αρμόδια υγειονομική 
επιτροπή ότι εξακολουθεί να είναι ανάπηρος, κατά την έννοια του νόμου, εκ¬ 
δίδει απόφαση συνέχισης της συνταξιοδότησής του. 

Άρθρο 23 

Ειδικές υγειονομικές επιτροπές 

1. Τα άρθρα 16, 17, 18, 19, 20 και 21 εφαρμόζονται και στις ειδικές 
πρωτοβάθμιες και δευτεροβάθμιες υγειονομικές επιτροπές, είτε πρόκειται 
για υγειονομικές επιτροπές του ΙΚΑ, είτε όχι. 

2. Αν τελικά κριθεί από τις ειδικές υγειονομικές επιτροπές, ότι ο ενδιαφε¬ 
ρόμενος που εξετάστηκε απ’ αυτές, δεν έχει το κατά νόμο απαιτούμενο πο¬ 
σοστό ανικανότητας, με απόφαση του καθ’ ύλην αρμοδίου προϊσταμένου του 
τμήματος του κλάδου συντάξεων της διοίκησης του ΟΓΑ, διακόπτεται η συ¬ 
νέχιση της συνταξιοδότησής λόγω αναπηρίας ή της καταβολής των προ- 
σαυξήσεων στο ποσό της σύνταξης, λόγω απόλυτης αναπηρίας ή τυφλότη¬ 
τας. 

Άρθρο 24 

Έξοδα μετακινουμένων για εξέταση 

1. Σε περίπτωση άσκησης προσφυγής, σύμφωνα με το δεύτερο εδάφιο 
της παραγράφου 1 του άρθρου 21 του κανονισμού αυτού, ενώπιον της δευ¬ 
τεροβάθμιας υγειονομικής επιτροπής ή παραπομπής του συνταξιούχου ή 
του υπό συνταξιοδότηση για επενεξέταση, κατά τα οριζόμενα υπόψης παρα¬ 
γράφου 2 του άρθρου .3 του προεδρικού διατάγματος 334/1988, όπα>ς 
κάθε φορά ισχύουν, στην ειδική πρωτοβάθμια υγειονομική επιτροπή ή 
άσκηση προσφυγής, σύμφωνα με τις διατάξεις της παραγράφου 1 του άρ¬ 
θρου 23 και του δευτέρου εδαφίου της παραγράφου ! του άρθρου 21 του 
κανονισμού αυτού, ενώπιον της ειδικής δευτεροβάθμιου; υγειονομικής επι¬ 
τροπής και εφόσον τελικά διαπιστωθεί, ότι οι εξετασθέντες από τις άνω 
υγειονομικές επιτροπές είναι ανάπηροι, κατά την έννοια του νόμου, κατα- 
βάλλονταΓαπό το ΙΚΑ, αν χρησιμοποιούνται από τον ΟΓΑ υγειονομικές 
επιτροπές του ιδρύματος αυτού, με χρέωση του ΟΓΑ, στον προσελθόντα για 
εξέταση στην υγειονομική επιτροπή, το αντίτιμο του εισιτηρίου μετάβασης 

ό,τςν τόπο όπου εδρεύει η υγειονομική επιτροπή και επιστροφής στον τόπο 
ή$ς ^κατοικίας του, του, κατά τα ανωτέρω μετακινούμενου και του ανα- 
'ίξΒΪεμου συνοδού του μ* σιδηροδρόμους χαι πλοία στη Β’ θέση ή με λεωφο- 
ρεΐίίΐ'ν.αι ημερήσια αποζημίωση, για τις ημέρες μετάβασης, επιστροφής χαι 
παραμονής μακριά από τον τόπο της κατοικίας του. 

Αν δεν χρησιμοποιούνται από τον ΟΓΑ οι υγειονομικές επιτροπές του 
ΪΚΑ, οι ανωτέρω δαπάνες πληρώνονται στους δικαιούχους απ’ ευθείας από 
τον ΟΓΑ. __ 

2. Οι αναγκαίες ημέρες απουσίας του μετακινούμενου για εξέταση από 
τον τόπο της κατοικίας του και η τυχόν ανάγκη συνοδού καθορίζονται από 
την υγειονομική επιτροπή. Το ποσό της ημερήσιας αποζημίωσης και οι 
προϋποθέσεις καταβολής αυτής καθορίζονται με απόφαση τόύ : διοικητικού 
συμβουλίου του ΟΓΑ. 

3. Πέραν των ανωτέρω, δεν αποδίδεται άλλη δαπάνη από τον ΟΓΑ σ’ 
αυτούς, οι οποίοι ζητούν σύνταξη από τον ΟΓΑ ή τους συνταξιούχους. 

Άρθρο 25 

Δαπάνες εξετάσεων κ.λ,π. 

Οι δαπάνες λειτουργίας των υγειονομικών επιτροπών, στις οποίες δεν 
περιλαμβάνεται η αποζημίωση των μελών και του γραμματέα, για την εξέ¬ 
ταση αυτών που ζητούν σύνταξη αναπηρίας από τον ΟΓΑ ή προσαύξηση στο 
ποσό της σύνταξης λόγω απόλυτης αναπηρίας ή τυφλότητας και των ανα¬ 
πήρων συνταξιούχων του ΟΓΑ, οι δαπάνες μετακίνησης των ιατρών για την 
κατ’ οίκον εξέταση των ανωτέρω, σύμφωνα με το άρθρο 18 του κανονισμού 
αυτού, οι δαπάνες για παρακλινικές εξετάσεις και ιατρικές παρακολουθή¬ 
σεις σε νοσηλευτήρια των προσώπων αυτών, βαρύνουν τον ΟΓΑ και αποδί¬ 
δονται, σύμφωνα με τα οριζόμενα, με απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων, η οποία εκδίδεται σύμφωνα με τις δια¬ 
τάξεις της παραγράφου 4 του άρθρου 7 του ν.δ. 4104/1960, εφόσον πρό¬ 
κειται για υγειονομικές επιτροπές του 3ΚΑ και σύμφωνα με απόφαση του 
διοικητικού συμβουλίου του ΟΓΑ, εφόσον πρόκειται για άλλες υγειονομικές 
επιτροπές. 

ΜΕΤΑΒΟΛΕΣ - ΠΛΗΡΩΜΕΣ ΣΥΝΤΑΞΕΩΝ - 
ΑΙΤΗΣΕΙΣ ΑΝΤΙΡΡΗΣΕΩΝ 

Άρθρο 2.6 

Μητρώα συνταξιούχων 

1. Στη διοίκηση του ΟΓΑ τηρείται μηχανογραφικό γενικό μητρώο όλων 
των συνταξιούχων, χωριστά κατά δήμο ή κοινότητα. 

Στο μητρώο αυτό καταχωρίζονται οι συνταξιούχοι κατ’ αύξοντα αριθμό 
εγγραφής τους στο μητρώο των συνταξιούχων του ΟΓΑ σε κάθε δήμο και 
κοινότητα, τα στοιχεία της ταυτότητας αυτών και όσα άλλα στοιχεία κρίνο- 
νται απαραίτητα από το αρμόδιο τμήμα μητρώου του ΟΓΑ. 

2. Σε κάθε δήμο και κοινότητα, με τη μέριμνα του οικείου ανταποκριτή 
του ΟΓΑ, τηρείται ειδικό μητρώο συνταξιούχων, το οποίο περιλαμβάνει 
όλους τους κατοικούντες στην περιοχή του συνταξιούχου του ΟΓΑ. 

Τα ειδικά αυτά μητρώα είναι πίνακες συνταξιούχων, οι οποίοι αποστέλ- 
λονται από τη διοίκηση του ΟΓΑ στους δήμους και τις κοινότητες στην 
αρχή κάθε έτους. 

3. Η μηχανογραφική υπηρεσία υποχρεούται να συντάσσει όλες τις μηχα¬ 
νογραφικές καταστάσεις με τα απαραίτητα στοιχεία, που θα ζητούνται από 
τους αρμόδιους κλάδους του ΟΓΑ για την εκκαθάριση των συντάξεων, συ- 
σχέτιση στοιχείων, στατιστικών δεδομένων, αναγκαίων ελέγχων κ.λ.π., ευ- 
θυνόμενη για την ορθότητα, πληρότητα και ακρίβεια των δεδομένων στοι¬ 
χείων και πιστοποιούμενων αυτών με την υπογραφή των αρμοδίων οργά¬ 
νων επί των μηχανογραφικών καταστάσεων. 

Άρθρο 27 

Μεταβολές 

1. Οι ανταποκριτές του ΟΓΑ σε κάθε δήμο ή κοινότητα είναι υποχρεωμέ¬ 
νοι να παρακολουθούν τις μεταβολές, οι οποίες επέρχονται στην προσωπική 
και την οικογενειακή κατάσταση των συνταξιούχων του ΟΓΑ που κατοι¬ 
κούν στην περιφέρεια τους και οι οποίες επηρεάζουν το ποσό της σύνταξης ή 
επιφέρουν αναστολή ή διακοπή της συνταξιοδότησης. 

Τις ανωτέρω μεταβολές πρέπει να καταχωρίζουν στη στήλη των παρα¬ 
τηρήσεων του ειδικού μητρώου και να τις αναγγέλλουν εγγράφως κοκ χω¬ 
ρίς καθυστέρηση στο αρμόδιο τμήμα της διοίκησης του ΟΓΑ μαζί με' τα 
απαραίτητα κατά περίπτωση διχαιόλογητιχά. 

2. α) Οι συνταξιούχοι του ΟΓΑ είναι υποχρεωμένοι με την είσπραξη της 
σύνταξής τους, κάθε μήνα, να δηλώνουν σ’ αυτόν που τους πληρώνει, αν 
επήλθε ή όχι προσωπική ή οικογενειακή μεταβολή, η οποία επηρεάζει το 
ύψος του ποσού της σύνταξής τους ή συνεπάγεται αναστολή ή δκικοπή της 
συνταξιοδότησής τους. 

β) Τη μεταβολή αυτή οφείλουν να δηλώνουν, αμέσως και στον ανταπο¬ 
κριτή του ΟΓΑ τουτόπου πληρωμής της σύνταξής τους. 


γ) Οι συνταξιούχοι υποχρεούνται να μην εισπράττουν, σε καμιά περί¬ 
πτωση, συντάξεις - περιλαμβανομένων και των αναδρομικών συντάξεων, 
δώρων, επιδομάτων απόλυτης αναπηρίας ή παραπληγίας κλ«. - αν έχουν 
οποιαδήποτε μεταβολή στην προσωπική ή οικογενειακή κατάστασή τους, 
που συνεπάγεται διακοπή, αναστολή ή μείωση της σύνταξής τους. 

Τις υποχρεώσεις της παραγράφου αυτής έχουν και οι εισπράττοντες τις 
συντάξεις για λογαριασμό των συνταξιούχων (ασκούντες γονική μέριμνα, 
επίτροποι, πληρεξούσιοι κ.λ.π.). 

3. Η αυξομείωση του ποσού της σύνταξης, καθώς και η αναστολή ή η 
διακοπή της συνταξιοδότησης διενεργείται από τους υπαλλήλους του αρμό¬ 
διου κλάδου του ΟΓΑ. 

Άρθρο 28 

Καταβολή συντάξεων 

1. Η καταβολή των συντάξεων κάθε ημερολογιακού μήνα γίνεται, μέσω 
των ΒΆΤΑ, με ταχυδρομικές επιταγές-ή ειδικού τύπου αποδείξεις, σύμ¬ 
φωνα με τα καθοριζόμενα δια συμβάσεων μεταξύ των ΕΑΤΑ και του ΟΓΑ 
μέσα στον ίδιο μήνα. 

2. Εξαιρετικά στις περιπτώσεις των εορτών του Πάσχα και Νέου Έτους, 
που για την καταβολή των συντάξεων του οικείου μήνα, οι εργάσιμες ημέ¬ 
ρες είναι κατά το πρώτο δεκαήμερο αυτού λιγότερες από πέντε, η πληρωμή 
των συντάξεων δύναται να γίνει, ύστερα από απόφαση του διοικητή του 
ΟΓΑ, το τελευταίο δεκαήμερο του προηγούμενου μήνα. 

3. Η εκτύπωση των ταχυδρομικών επιταγών ή των αποδείξεων ειδικού 
τύπου ως και των απαραίτητων μηχανογραφικών καταστάσεων, γίνεται 
από την αρμόδια μηχανογραφική υπηρεσία, η οποία είναι υπεύθυνη για 
όλους τους αναγκαίους μηχανογραφικούς ελέγχους, ώστε να εξασφαλίζεται 
η πληρότητα και η ακρίβεια των εκτυπώσεων, που γίνονται μηχανογρα¬ 
φικά και πιστοποιούνται με την υπογραφή των αρμοδίων οργάνων της μη¬ 
χανογραφικής υπηρεσίας επί των μηχανογραφικών καταστάσεων. 

Μετά την εκτύπωση των αναγκαίων για την πληρωμή των συντάξεων 
στοιχείων από τη μηχανογραφική υπηρεσία και την αποστολή τους στον 
ΟΓΑ, το αρμόδιο τμήμα μεριμνά για την αποστολή αυτών στα ΕΑΤΑ προς 
πληρωμή. 

Επίσης, το αρμόδιο τμήμα μεριμνά για την αποστολή στη μηχανογρα¬ 
φική υπηρεσία των τυχόν επιστρεφομένων ανεξόφλητων, για οποιοδήποτε 
λόγο, επιταγών ή αποδείξεων κάθε μήνα, των αναγκαίων μεταβολών, ως 
και των απαραιτήτων οικονομικών συμφωνιών μεταξύ ΟΓΑ, και ΕΑΤΑ 
που αφορούν στις πληρωμές των συντάξεων. 

Άρθρο 29 

Διαδικασία καταβολής εξόδων κηδείας και κληρονομικών 

1. Τα δικαιολογητικά, όπως ορίζονται κάθε φορά για την απόδοση του 
βοηθήματος εξόδων κηδείας και των τυχόν ανείσπρακτων συντάξεων, τις 
οποίες δεν έχει εισπράξει ο θανών συνταξιούχος, υποβάλλονται στον ΟΓΑ, 
ελέγχονται ως προς τη σωστή συμπλήρωση και υπογραφή και στη συνέχεια 
διαβιβάζονται από το αρμόδιο τμήμα στη μηχανογραφική υπηρεσία για 
επεξεργασία, εκκαθάριση και εκτύπωση των σχετικών μηχανογραφικών 
καταστάσεων και ταχυδρομικών επιταγών, βάσει των οποίων γίνεται από 
τον ΟΓΑ η απόδοση του βοηθήματος των εξόδων κηδείας και κληρονομι¬ 
κών στους κατά νόμο δικαιούχους. 

Ο προϊστάμενος του αρμοδίου τμήματος μπορεί να ζητήσει την προσκό¬ 
μιση των δικαιολογητικών τα οποία λείπουν ή οποιοδήποτε άλλο στοιχείο 
το οποίο, κατά την κρίση του, είναι απαραίτητο. 

2. Η εκκαθάριση των ανείσπρακτων συντάξεων ακολουθεί την εκκαθά¬ 
ριση του βοηθήματος εξόδων κηδείας, προκειμένου να είναι δυνατή η ενημέ¬ 
ρωση των σχετικών λογαριασμών με τις στο μεταξύ χρεωπιστώσεις. 

3. Εκκαθάριση λογαριασμών εξόδων κηδείας και ανείσπρακτων συντά¬ 
ξεων και αποστολή των οφειλομένων κατά περίπτωση ποσών στους δι¬ 
καιούχους, μπορεί να γίνει σέ εξαιρετικές περιπτώσεις μ* έγκριση του προϊ¬ 
σταμένου του αρμοδίου τμήματος, χωρίς τη μεσολάβησή της μηχανογραφι¬ 
κής υπηρεσίας με ταυτόχρονη ενημέρωση του αρχείου της μηχανογραφικής 
υπηρεσίας. Επίσης, να επανεκδίδονται, χωρίς τη μεσολάβηση της μηχανο¬ 
γραφικής υπηρεσίας, ταχυδρομικές επιταγές, οι οποίες επιστράιρηκαν στον 
ΟΓΑ, ως απλήρωτες για οποιοδήποτε λόγο. 

4. Η εκκαθάριση του βοηθήματος εξόδων κηδείας και ανείσπρακτων συ¬ 
ντάξεων (κληρονομικών) από τη μηχανογραφική υπηρεσία, πρέπει να καλύ¬ 
πτει όλους τους απαραίτητους μηχανογραφικούς ελέγχους, ώστε να εξα¬ 
σφαλίζεται η πληρότητα και η ακρίβεια των εκκαθαρίσεων αυτών, που γίνο¬ 
νται μηχανογραφικά , πιστοποιούμενων με την υπογραφή των αρμοδίων ορ¬ 
γάνων της μηχανογραφικής υπηρεσίας επί των μηχανογραφικών καταστά¬ 
σεων. 

5. Η έγκριση και εντολή πληρωμής των ανωτέρω παροχών δίνεται από 













τον προϊστάμενο τον αρμοδίου τμήματος και στέλνεται στο λογιστήριο του 
ΟΓΑ και τα ΕΑΤΑ για την καταβολή τους στους δικαιούχους. 

ΑΝΑΣΤΟΛΗ - ΔΙΑΚΟΠΗ ΚΑΤΑΒΟΛΗΣ ΣΥΝΤΑΞΕΩΝ 
Άθρο 30 

Αναστολή καταβολής της σύνταξης 

1. Η καταβολή των συντάξεων, εκτός εκείνων της αναπηρίας, αναστέλ¬ 
λεται: 

α) Αν από έγγραφα στοιχεία δημοσίων αρχών ή οργάνων του ΟΓΑ, τα 
οποία περιέρχονται στην αρμόδια υπηρεσία του Οργανισμού, φαίνεται ότι, ο 
συνταξιούχος δεν έχει τις νόμιμες προϋποθέσεις για τη συνέχιση της συντα¬ 
ξιοδότησες του. 

Αν τελικά αποδειχθεί ότι υπάρχουν οι νόμιμες προϋποθέσεις για τη συνέ¬ 
χιση της συνταξιοδότηαης, η σύνταξη επαναχορηγείται από τη χρονολογία 
από την οποία είχε γίνει η αναστολή. 

β) Αν ο συνταξιούχος υπέβαλε αίτηση για συνταξιοδότηση από το δημό¬ 
σιο ή άλλο ασφαλιστικό οργανισμό. 

Αν τελικά η αίτηση απορριφΟεί, η σύνταξη επαναχορηγείται από τη χρο¬ 
νολογία, από την οποία είχε γίνει η αναστολή. 

Αν η χρονολογία έναρξης της συνταξιοδότησης από την άλλη πηγή ορί¬ 
σθηκε μετά τη χρονολογία της αναστολής, στο συνταξιούχο χορηγούνται ο 
συντάξεις του ενδιάμεσου αυτού χρονικού διαστήματος. 

γ) Αν τα παιδιά που λαμβάνουν σύνταξη, σύμφωνα με τις διατάξεις του 
άρθρου 1 του Ν. 1140/1981, όπως ισχύουν κάθε φορά - εφόσον μετά τη 
συμπλήρωση του 18ου έτους της ηλικίας τους σπουδάζουν σε ανώτερα ή 
(ανώτατα εκπαιδευτικά ιδρύματα της ημεδαπής ή οΛλοδαπής - δεν υποβάλ¬ 
λουν κάθε έτος σχετική βεβαίωση σπουδών. 

2. Η αναστολή της καταβολής των συντάξεων, συμπεριλαμβανομένων 
και των-συντάξεων αναπηρίας, γίνεται μετά από εντολή του αρμόδιου για 
την απονομή των συντάξεων οργάνου του κλάδου συντάξεων, εκτός των πε¬ 
ριπτώσεων που ο συνταξιούχος υπέβαλε αίτηση για συνταξιοδότηση από 
άλλη πηγή, ή το παιδί που λαμβάνει σύνταξη λόγω θανάτου του πατέρα του 
δεν υποβάλλει τη σχετική βεβαίωση σπουδών, οπότε η εντολή δίδεται από 
τον προϊστάμενο του αρμόδιου τμήματος μεταβολών. 

Άρθρο 31 

Διακοπή καταβολής της σύνταξης 

1. Η καταβολή των συντάξεων, εκτός εκείνων της αναπηρίας διακόπτε¬ 
ται στο τέλος του μήνα κατά τον οποίο: 

α) Πέθανε ο συνταξιούχος 

β) Έλαβε ο συνταξιούχος σύνταξη από οποιαδήποτε πηγή, κατά την έν¬ 
νοια του εδαφίου δ’ της παραγράφου 1 του άρθρου 4 του Ν. 4169/1961, 
όπως αυτό ισχύει κάθε φορά και της παραγράφου 2 του άρθρου 6 του Ν. 
1287/1982. Αν ο ενδιαφερόμενος έπαυσε να λαμβάνει τη σύνταξη από την 
άλλη πηγή, η σύνταξη η οποία διακόπηκε, επαναχορηγείται, κατόπιν αίτη¬ 
σης αυτού και αρχίζει να καταβάλλεται από την πρώτη του επόμενου μήνα 
της διακοπής της σύνταξης από την άλλη πηγή, εάν η αίτηση έχει υποβλη¬ 
θεί μέσα σε έξι μήνες από της διακοπής αυτής, διαφορετικά, από την πρώτη 
του μήνα κατά τον οποίο υποβάλλεται η αίτηση. 

γ) Εκδίδεται η απόφαση του προϊσταμένου του κλάδου συντάξεων του 
ΟΓΑ., με την οποία διαπιστώνεται, ότι δεν υπήρχαν οι ασφαλιστικές προϋ¬ 
ποθέσεις, για να λάβει ο ενδιαφερόμεν.ος σύνταξη. 

Αν όμως προκύπτει, ότϊο ενδιαφερόμενος ενήργησε δολίους γιοι να λάβει 
τη σύνταξη, τότε η διακοπή της συνταξιοδότησης γίνεται από τη χρονολογία 
της έναρξης καταβολής της σύνταξης. 

δ) Από την πρώτη του επόμενου έτους εκείνου, κατά το οποίο ο συντα¬ 
ξιούχος ανασφάλιστος υπερήλικας και σε περίπτωση ανδρογύνων ο ένας 
από τους συζύγους απόκτησε εισοδήματα μεγαλύτερα από εκείνα, που ορί¬ 
ζονται από το νόμο κάθε, φορά για τη συνταξιοδότηση από τον ΟΓΑ των 
ανασφάλιστων υπερηλίκων. Σε περίπτωση που εκλείψει ο ανωτέρω λόγος 
διακοπής, η σύνταξη επανοιχορηγείται από. την πρώτη του επόμενου έτους, 
κατόπιν αιτήσεως του ενδιαφερομένου και εφόσον η αίτηση αυτή υποβληθεί 
μέσα στο έτος αυτό, διαφορετικά από την πρώτη του έτους, κατά το οποίο 
θα υποβληθεί η αίτηση. 

ε) Από το τέλος του μήνα, κατά τον οποίο το παιδί που λαμβάνει σύνταξη, 
σύμφωνα με. τις διατάξεις του άρθρου 1 του Ν. 1140/1981, όπως ισχύουν 
κάθε φορά, παντρεύτηκε ή η μητέρα του έλαβε σύνταξη από οποιαδήποτε 
πηγή, κατά την έννοια του εδαφίου δ'της παραγράφου 1 του άρθρου 4 του 
Ν. 4169/1961, όπως αυτό ισχύει κάθε φορά και της παραγράφου 2 του 
άρθρου 6 του Ν. 1287/82. 

2. Η διακοπή των συντάξεων συμπεριλαμβανομένων και των συντάξεων 
αναπηρίας, γίνεται μετά από εντολή του αρμόδιου για την απονομή των συ¬ 
ντάξεων οργάνου του κλάδου συντάξεων εκτός των περιπτώσεων της διακο¬ 
πής λόγω θανάτου του συνταξιούχου λόγω συνταξιοδότησης από άλλη 
πηγή, και αυτών που αναφέρονται στο εδάφιο με στοιχείο ε' της προηγούμε¬ 


νης παραγράφου οπότε η εντολή δίδεται από τον προϊστάμενο του αρμόδιου 
τμήματος μεταβολών. 

Άρθρο 32 
Αντιρρήσεις 

1. Ο συνταξιούχος δύναται να υποβάλει αίτηση αντιρρήσεων: 

α) για τη μείωση ή διακοπή της σύνταξή του, 

β) για τη μη καταβολή σ’ αυτόν συντάξεων του, λόγω παραγραφής και 

γ),κατά απόφασης του προϊσταμένου του αρμοδίου τμήματος, με την 
οποία του καταλογίστηκε ποσό συντάξεων ως αχρεωστήτως καταβληθέν σ’- 
αυτόν από τον ΟΓΆ. 

2. Η αίτηση αντιρρήσεων υποβάλλεται εντός τριμήνου:. 

α) από το τέλος του μήνα, κατά τον οποίο μειώθηκε το ποσό της σύντα¬ 
ξης ή διακόπηκε η καταβολή της, 

β) από το τέλος του μήνα, κατά τον οποίο κοινοποιήθηκε στον ενδιαφερό¬ 
μενο το έγγραφο του προϊσταμένου του αρμόδιου τμήματος του ΟΓΑ για 
την παραγραφή συντάξεων και 

γ) από το τέλος του μήνα, κατά τον οποίο κοινοποιήθηκε στον ενδιαφερό¬ 
μενο η απόφαση καταλογισμού συντάξεων. 

Άρθρο 33 

Εκδίκαση αιτήσεων αντιρρήσεων - Αρμόδια όργανα 

1. Επί των αιτήσεων αντιρρήσεων αποφασίζουν τα όργανα, τα οποία 
προβλέπονται στην παρ. 3 του άθρου 12 του κανονισμού αυτού. 

2. Για την εκδίκαση των αιτήσεων αντιρρήεσων και την έκδοση των απο¬ 
φάσεων επ’ αυτών, εφαρμόζονται οι διατάξεις του άρθρου 12 του κανονι¬ 
σμού αυτού. 

ΓΕΝΙΚΕΣ ΔΙΑΤΑΞΕΙΣ 
Άρθρο 34 

Επίδοση εγγράφουν στοιχείων 

1. Όπου προβλέπεται από τον κανονισμό αυτό, ότι η επίδοση εγγράφουν 
στοιχείων πρέπει να αποδεικνύεται με απόδειξη παραλαβής, τότε η παρά¬ 
δοση των εγγράφων αυτών γίνεται στους ίδιους τούς ενδιαφερομένους από 
τους ανταποκριτές του ΟΓΑ ή υπαλλήλους του ΟΓΑ ή δημοσίους υπαλλή¬ 
λους ή υπαλλήλους ΝΠΔΔ. 

2. Αν αυτός που θα παραδώσει το έγγραφο στοιχείο δεν βρίσκει τον εν¬ 
διαφερόμενο στη διεύθυνση της κατοικίας που έχει δηλώσει στον ΟΓΑ δύνα- 
ται να παραδώσει το έγγραφο στοιχείο σε πρόσωπο που συγκατοικεί με αυ¬ 
τόν, έστω και πρόσκαιρα, αρκεί να είναι ηλικίας 17 τουλάχιστον ετών. 

3. Αν ο ενδιαφερόμενος ή οϊσυγκάτοικοι αυτού αρνηθούν να παραλάβουν 

το έγγραφο στοιχείο ή δεν ευρίσκεται κανένας απ’ αυτούς στη διεύθυνση της 
κατοικίας η οποία έχει δηλωθεί στον ΟΓΑ, αυτός που παραδίδει το έγγραφο 
επικολλά το για επίδοση έγγραφο στοιχείο στη θύρα της οικίας του ενδιαφε¬ 
ρομένου ενώπιον ενός μάρτυρα και συντάσσει γι’ α'ύτό σχετική έκθεση, η 
οποία υπογράφεται και από τους δύο. Στην έκθεση αναγράφονται τα στοι¬ 
χεία ταυτότητας του μάρτυρα. . ... · 

4. Σε περίπτωση μεταβολής του τόπου της κατοικίας του ενδιαφερομέ¬ 
νου, αν ο τόπος της νέας κατοικίας -ίου είναι άγνωστος στον ΟΓΆ ή διαμένει 
αυτός, έστω και πρόσκαιρα, στο εξωτερικό, το για επίδοση έγγραφο στοι¬ 
χείο τοιχοκολλείται στο δημοτικό ή κοινοτικό κατάστημα ή άλλο δημόσιο 
χώρο, από τον αρμόδιο για την επίδοση, από τον οποίο συντάσσεται η σχε¬ 
τική έκθεση, την οποία προσυπογράφουν ο δήμαρχος ή πρόεδρος της κοινό¬ 
τητας ή δύο μάρτυρες. Τα στοιχεία ταυτότητας των μαρτύρων πρέπει να 
αναφέρονται στην άνω έκθεση. 

5. Η επίδοση δύναται, εκτός της περίπτωσης που προβλέπουν οι διατά¬ 
ξεις της αμέσως προηγούμενης παραγράφου, να γίνει και με έγγραφο, το 
οποίο αποστέλλεται με το ταχυδρομείο με απόδειξη παραλαβής. Στην περί¬ 
πτωση αυτή η επίδοση του εγγράφου στοιχείου στον ενδιαφερόμενο αποδει- 
κνύεται από τη σχετική απόδειξη παραλαβής του εγγράφου από το ταχυ¬ 
δρομείο. 

6. Η επίδοση των εγγράφων στοιχείων, για την οποία προβλέπει το άρ¬ 
θρο αυτό;· γίνεται από το αρμόδιο όργανο, αφού υπογράψευ σχετική από¬ 
δειξη παραλαβής ο ενδιαφερόμενος ή τα άλλα πρόσωπα, που αναφέρονται 
συγκεκριμένα στις προηγούμενες παραγράφους. 

Αν ο ενδιαφερόμενος δηλώσει, ότι αγνοεί ή αδυνατεί να υπογράψει ή ότι 
αγνοεί την ελληνική γραφή, θα γίνεται σχετική σημείωση στην απόδειξη 
παραλαβής και. θα υπογράφουν αντί γι’ αυτόν ενώπιον του δύο μάρτυρες, τα 
στοιχεία ταυτότητας των οποίων πρέπει να αναγράφονται στην απόδειξη 
παραλαβής. Στην απόδειξη παραλαβής πρέπει να αναφέρονται τα στοιχεία 
ταυτότητάς αυτού πού επιδίδει το έγγραφο του προσώπου στο οποίο παρα¬ 
δίνεται, αν δεν είναι ο ενδιαφερόμενος'ποϊα η σχέση του προσώπου που πα- 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


/7994 


ί? ;· ραλάμβάνει το έγγραφο στοιχείο με τον ενδιαφερόμενο, ο τόπος της παρά- 
δόέης του εγγράφου και το έτος, ο μήνας και η ημέρα της παράδοσης. 

Άρθρο 35 

Αποζημίωση κυρίων και βοηθητικών οργάνων συνταξιοδότησης 

; 1. Το κατά την παράγραφο 1 του άρθρου 10 αρμόδιο όργανο δευτέρου 

βαθμού, για την απονομή των συντάξεων, το κατά την παράγραφο 3 του 
άρθρου 12 αρμόδιο όργανο για την εξέταση των εφέσεων και τα κατά το άρ¬ 
θρο 2 του κανονισμού αυτού βοηθητικά όργανα συνταξιοδότησης δικαιού¬ 
νται αποζημίωσης, της οποίας το ποσό καθορίζεται κάθε φορά με αποφάσεις 
του διοικητικού συμβουλίου του ΟΓΑ. 

2. Αποζημίωση δικαιούνται και οι κοινοτικοί φύλακες, αν έχει ανατεθεί 
σ’ αυτούς, από τις κείμενες διατάξεις, η βεβαίωση της απασχόλησης αυτών 
που ζητούν σύνταξη από τον ΟΓΑ. Το ποσό της αποζημίωσης ορίζεται κάθε 
φορά και στην περίπτωση αυτή, με απόφαση του διοικητικού συμβουλίου 
του ΟΓΑ. 

Άρθρο 36 

Απόφαση για υπαγωγή στην ασφάλιση 

1. Για την υπαγωγή στην ασφάλιση ΟΓΑ των αιτούντων σύνταξη από 
τον οργανισμό ή αυτών εκ των οποίων έλκουν το δικαίωμά τους οι άιτού- 
ντες, αποφαίνανται τα, σύμφωνα με τις διατάξεις του παρόντος κανονισμού, 
αρμόδια όργανα για την απονομή των συντάξεων. 

2. Ο προϊστάμενος του τμήματος ΕΟΚ - διεθνών σχέσεων ή οι προϊστά¬ 
μενοι των τμημάτων ΕΟΚ - διεθνών σχέσεων και σε περίπτωση αμφιβο¬ 
λιών ο προϊστάμενος της υπηρεσίας δημοσίων και διεθνών σχέσεων, κατά 
τη διαδικασία του κανονισμού αυτού, αποφασίζουν για την αναγνώριση χρό¬ 
νων ασφάλισης στον ΟΓΑ των προσώπων που έχουν πραγματοποιήσει και 
χρόνο ασφάλισης σε ασφαλιστικό φορέα άλλου κράτους - μέλους της ΕΟΚ ή 
κράτους με το οποίο έχει συναφθεί διμερής σύμβαση κοινωνικής ασφάλειας. 

Άρθρο 37 

Τύπος δικαιολογητικών 

Δύναται με απόφαση του διοικητή του ΟΓΑ να ορισθεί, ότι τα απαιτού- 
μενα για τη συνταξιοδότηση δικαιολογητικά πρέπει να συντάσσονται σε ει¬ 
δικά έντυπα, τα οποία εκδίδονται από τον ΟΓΑ. 

Άρθρο 38 

Παροχή συνδρομής από άλλες υπηρεσίες 

Εκτός από τα οριζόμενα στις διατάξεις των άρθρων 19 παράγραφο 5 και 
21 παράγραφο 3 του Ν. 4169/1961, οι δήμαρχοι, οι Πρόεδροι κοινοτή¬ 
των, οι ληξίαρχοι, όπως και όλες οι δημόσιες, δημοτικές και άλλες αρχές 
του δημοσίου τομέα, υποχρέούνται να παρέχουν κάθε συνδρομή στα, με τις 
διατάξεις του κανονισμού αυτού, οριζόμενα αρμόδια όργανα για την εκτέ¬ 
λεση οποιασδήποτε υπηρεσίας του ΟΓΑ. 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

Άρθρο 39 

Καταργούμενες διατάξεις 

Από την ισχύ του κανονισμού αυτού, καταργούνται: 

- Η Φ.34/2477/2.10.1973 απόφαση του Υπουργού Κοινωνικών 
Υπηρεσιών περί συμπληρώσεως, τροποποιήσεως και κωδικοποιήσεως των 
διατάξεων του κανονισμού «Χορηγήσεως συντάξεων υπό του οργανισμού 
Γεωργικών Ασφαλίσεων» (ΦΕΚ 1190/Β/5.10.1973). 


- Η Φ.35/711/2.6.1975 απόφαση τού Υπουργού Κοινωνικών Υπηρε¬ 
σιών περί τροποποιήσεως διατάξεων τινων του κανονισμού περί χορηγή¬ 
σεως συντάξεων υπό του ΟΓΑ (ΦΕΚ 659/Β/21.6.1975). 

- Η Φ.34/4582/2.2.1976 απόφαση του Υποργού Κοινωνικών Υπηρε¬ 
σιών περί τροποποιήσεως της διατάξεως του άρθρου 50 του κανονισμού χο¬ 
ρηγήσεως συντάξεων παρά του ΟΓΑ (ΦΕΚ 173/Β/10.2.1976). 

- Η Β4/οικ.261/15.3.1977 απόφαση του Υπουργού Κοινωνικών 
Υπηρεσιών περί τροποποιήσεως του κανονισμού «Περί χορηγήσεως συντά¬ 
ξεων υπό του ΟΓΑ» (ΦΕΚ 310/Β/31.3.1977). 

- Η Φ.34γ/363/21.2.1979 απόφαση του Υπουργού Κοινωνικών 
Υπηρεσιών περί τροποποιήσεως και συμπληρώσεως του κανονισμού «Περί 
χορηγήσεως συντάξεων από τον Οργανισμό Γεωργικών Ασφαλίσεων» 
(ΦΕΚ 204/Β/1.3.1979). 

- Η 217/Φ.34γ/20.6.1979 απόφαση του Υπουργού Κοινωνικών 
Υπηρεσιών περί τροποποιήσεως του κανονισμού «Περί χορηγήσεως συντά¬ 
ξεων υπό του Οργανισμού Γεωργικών Ασφαλίσεων» (ΦΕΚ 623/Β/ 
18.7.1979). 

- Η Φ.34γ/1241/29.4.1981 απόφαση του Υπουργού Κοινωνικών 
Υπηρεσιών περί εγκρίσεως του κανονισμού «Περί χορηγήσεως συντάξεων 
υπό του Οργανισμού Γεωργικών Ασφαλίσεων (ΟΓΑ) εις ορφανά τέκνα θα- 
νόντων ηαφαλισμένων ή συνταξιούχων του εν λόγω Οργανισμού» (ΦΕΚ 
267/Β/11.5.1981). 

- Η Φ.34γ/2431/6.8.1981 απόφαση του Υπουργού Κοινωνικών 
Υπηρεσιών περί προσθήκης νέας παραγράφου στο άρθρο 51 του κανονισμού 
«Περί χορηγήσεως συντάξεων υπό του ΟΪΆ» (ΦΕΚ 496/Β/ 
27.8.1981). 

-Η Φ.34γ/4748/12.1.1983 απόφαση του Υπουργού Κοινωνικών 
Ασφαλίσεων «Δικαιολογητικά για τη συνταξιοδότηση ανασφάλιστων υπερη¬ 
λίκων» (ΦΕΚ 47/Β/4.2.1983). 

Η Α.Π.Β./1417/14.5.1984 απόφαση του Υπουργού Κοινωνικών 
Ασφαλίσεων «Αντικατάσταση του άρθρου 43 του κανονισμού «Περί χορηγή¬ 
σεως συντάξεων υπό του ΟΓΑ» (ΦΕΚ 325/Β/22.5.1984). 

Η Φ.34α/672/30.5.1985 απόφαση του Υπουργού Κοινωνικών 
Ασφαλίσεων τροποποίηση των παραγράφων 2 και 3 του άρθρου 42 του κα¬ 
νονισμού «Περί χορηγήσεως συντάξεων υπό του ΟΓΑ» (ΦΕΚ 338/Β/ 
31.5.1985). 

Η Φ.34α/1419/11.12.1985 απόφαση της Υφυπουργού Υγείας, Πρό¬ 
νοιας και Κοινωνικών Ασφαλίσεων τροποποίηση του κανονισμού «Περί χο¬ 
ρηγήσεως συντάξεων υπό του ΟΓΑ» και «Περί χορηγήσεως συντάξεων υπό 
του ΟΓΑ σε ορφανά τέκνα θανόντων ηαφαλισμένων ή συνταξιούχων του εν 
λόγω Οργανισμού» (ΦΕΚ 824/Β/31.12.1985). 

Η Φ.34α/1037/27.11.1986 απόφαση του Υπουργού Υγαίοες, Πρό¬ 
νοιας και Κοινωνικών Ασφαλίσεων τροποποίηση - συμπλήρωση του Κανο¬ 
νισμού «Περί χορηγήσεως συντάξεων υπό του Οργανισμού Γεωργικών 
Ασφαλίσεων (ΟΓΑ» (ΦΕΚ 859/Β/10.12.1986). 

ΤΕΛΙΚΕΣ ΔΙΑΤΑΞΕΙΣ 
Άρθρο 40 
Έναρξη ισχύος 

Η ισχύς του κανονισμού αυτού αρχίζει από την πρώτη του μεθεπόμενου 
μήνα εκείνου της δημοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΠΑΝΝΗΣ 

